**ДОГОВОР**

*ПРОЕКТ!*

*За обособена позиция № 6*

Днес, …………..2017 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот и Надежда Тодорова – Гл. счетоводител, наричана по-долу **ВЪЗЛОЖИТЕЛ** от една страна

и

2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на Управител, наричано по-долу **ИЗПЪЛНИТЕЛ** от друга,

На основание чл.194, ал. 1, изр. 1 от Закона за обществените поръчки (ЗОП) и утвърден от Кмета протокол …………………….. за избор на ИЗПЪЛНИТЕЛ от представилите оферта, се сключи настоящият договор, с който страните се споразумяха за следното:

**І.ПРЕДМЕТ НА ДОГОВОРА**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши **СМР НА ОБЕКТИ ОТ ПОИМЕННИЯ СПИСЪК НА КАПИТАЛОВАТА ПРОГРАМА ЗА 2017 Г. В БЮДЖЕТА НА ОБЩИНА СОПОТ – *Инженеринг - Проектиране, СМР и авторски надзор на обект: изграждане на градска тоалетна, съгласно Ценово и Техническо предложение - неразделна част от настоящия договор***

***(2) Изпълнението на договора се отлага до получаване на целева субсидия от Централния бюджет за капиталови разходи или постъпления, предвидени за съответния параграф в местния бюджет. В случай, че след изтичане на тримесечен срок от сключването на настоящия договор не е осигурено финансиране, всяка от страните може да прекрати договора без предизвестие.***

(3) ИЗПЪЛНИТЕЛЯТ се задължава да изпълнява задълженията си *самостоятелно без подизпълнители* **или** *съвместно със следните подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на обществената поръчка, съответстващ на тези работи: ……% (словом: ………………. процента).*

*1. след сключване на договора и най-късно преди започване на изпълнението му,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата.*

*2.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на поръчката.*

*3. замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:*

*3.1. за новия подизпълнител не са налице основанията за отстраняване в процедурата;*

*3.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.*

*4. при замяна или включване на подизпълнител* ***ИЗПЪЛНИТЕЛЯТ*** *представя на* ***ВЪЗЛОЖИТЕЛЯ*** *всички документи, които доказват изпълнението на условията по т.3.*

*5. в срок до 5 календарни дни от сключване на настоящия договор* ***ИЗПЪЛНИТЕЛЯТ*** *се задължава да сключи договор за подизпълнение с подизпълнителя, посочен в договора.*

*6. в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител* ***ИЗПЪЛНИТЕЛЯТ*** *изпраща копие на договора или на допълнителното споразумение на* ***ВЪЗЛОЖИТЕЛЯ*** *заедно с доказателства, че са изпълнени условията по чл. 66, ал. 2 и ал.11 от ЗОП.*

*7. подизпълнителите нямат право да превъзлагат една или повече от дейностите, които са включени в предмета на договора за подизпълнение.*

*8. за извършената от подизпълнителите работа ИЗПЪЛНИТЕЛЯТ отговаря като за своя.*

***Забележка: Текстът на ал. 3 се оформя по различен начин в зависимост от посоченото в офертата на Изпълнителя***

**II. СРОКОВЕ ЗА ИЗВЪРШВАНЕ НА СТРОИТЕЛСТВОТО, ПРИЕМАНЕ НА РАБОТАТА**

**Чл.2** (1) Страните определят срокове за изпълнение предмета на договора, съгласно Техническото предложение, неразделна част от договора:

- Срок за изготвяне на Технически проект, **…………. (……………) календарни дни.** Срокът за изготвяне на Технически проект започва да тече след предоставяне от ВЪЗЛОЖИТЕЛЯ на виза за проектиране.

- Срок за осъществяване на авторски надзор – извършва се през периода на изпълнение на строителството.

- Срок за изпълнение на предвидените в проекта СМР: **…… (…………..) календарни дни.** Срокът за изпълнение на СМР-тата започва да тече от датата на подписване на Протокола за откриване на строителната площадка и определяне на строителната линия и ниво на строежа – обр. 2 по *Наредба № 3/31.07.2013г. за съставяне на актове и протоколи по време на строителството*.

(2) Срокът по ал. 1, второ тире спира да тече за времето, за което по законоустановения ред е съставен акт за установяване състоянието на строежа при спиране на строителството (обр. 10) по *Наредба № 3/31.07.2013г. за съставяне на актове и протоколи по време на строителството.* След съставяне на акт за установяване състоянието на строежа при продължаване на строителството, продължава да тече срокът по договора.

**III.ЦЕНА И НАЧИН НА ПЛАЩАНЕ**

**Чл.3** (1) Общата стойност на договора, определена съгласно Офертата на ИЗПЪЛНИТЕЛЯ, е в размер на **…………./…………/ без ДДС.**

(2) Стойността по предходната алинея включва цената за изготвяне на Технически проект по всички части и за осъществяване на авторски надзор по време на изпълнение на СМР и цената за цялостното извършване на строително-монтажните работи, включително цената на вложените материали, извършени работи и разходите за труд, механизация, енергия, складиране и други подобни, включително непредвидени разходи.

**Чл. 4.** (1) Плащанията по настоящия договор се извършват по банков път, по сметка на ИЗПЪЛНИТЕЛЯ, в срок от **30 (тридесет) дни** след подписване и представяне на Удостоверение за въвеждане в експлоатация на строежа, екзекутивна документация, протокол – обр. № 19 за действително извършени и подлежащи на заплащане видове СМР по одобрени цени, подписани от страните и оригинална фактура за окончателната стойност на дължимата сума и съгласно клаузите договора.

(2) Акт обр.19 за извършените СМР се изготвя от ИЗПЪЛНИТЕЛЯ и се представя на ВЪЗЛОЖИТЕЛЯ за проверка.

(3) СМР, които не отговарят на нормативната уредба или са изпълнени неточно или в непълен обем, не се заплащат от ВЪЗЛОЖИТЕЛЯ. В случая се прилагат правилата на чл. 21.

**Чл.5.** Възникнали допълнителни видове ремонтни работи сa за сметка на ИЗПЪЛНИТЕЛЯ.

**IV. ПРАВА И ЗАДЪЛЖЕНИЕ НА ИЗПЪЛНИТЕЛЯ**

**Чл.6.** ИЗПЪЛНИТЕЛЯТ е длъжен:

1. да изпълни качествено в определените срокове предмета на поръчката, като организира и координира цялостния процес на изпълнение в съответствие с изискванията на ЗУТ, техническия проект и действащата нормативна база;

2. да разработи технически проект в обем и съдържание съгласно изискванията на Възложителя, заложени в Техническа спецификация, Наредба № 4 от 21.05.2001 г. за обхвата и съдържанието на инвестиционните проекти и друга свързана подзаконова нормативна уредба по приложимите части. Проектната документация да бъде придружена с обяснителна записка, статически изчисления и оразмеряване, количествени сметки, ведомости, графични приложения и др.. Всички документи трябва да бъдат авторизирани със съответните подписи на съставителите, печати за пълна проектантска правоспособност и печат на ИЗПЪЛНИТЕЛЯ. Към проектните части да се приложат актуални копия на удостоверения за правоспособност от КИИП и КАБ и актуални застрахователни полици по чл.171 от ЗУТ. Техническият проект следва да бъде надлежно съгласуван с всички експлоатационни дружества и други съгласувателни органи и одобрен по реда на ЗУТ;

3. да представи проекта на хартиен носител в три екземпляра и един на CD (формат DWG, WORD);

4. да извърши строителството на обекта, като спазва одобрения Технически инвестиционен проект и изискванията на проектантските, строителните, техническите и технологични правила, нормативи и стандарти за съответните дейности;

5. да влага в строителството висококачествени материали и строителни изделия, отговарящи на изискванията на БДС, както и да извършва качествено СМР. За вложените материали да се представят сертификати и декларации за съответствие;

6. да обезпечи необходимите му за работата машини и съоръжения, в това число да се снабди с всички видове разрешителни за навлизане на автотранспорт и механизация в зоната на обекта;

7. да извозва строителните отпадъци на депо, посочено от ВЪЗЛОЖИТЕЛЯ като задължително заплати съответните такси за това, съгласно действащите такси на депото;

8. да осигурява по всяко време на действие на договора достъп до обекта на представители на ВЪЗЛОЖИТЕЛЯ за осъществяване на контрол върху извършените СМР и цялата документация във връзка със същите;

9. да охранява обекта за своя сметка до предаването му на ВЪЗЛОЖИТЕЛЯ;

10. да застрахова и поддържа валидна за целия срок на договора застраховка за професионална отговорност по чл. 171 за проектиране и строителство и следващите от ЗУТ, покриваща минималната застрахователна сума за вида строеж-предмет на поръчката;

11. да направи всичко необходимо по време на строителството да не допусне повреди или разрушение на инженерната инфраструктура в и извън границите на обекта, включително и на чужда собственост при осъществяване на действия по изпълнение на договора. В случай, че причини щети, то възстановяването им е за негова сметка;

12. да възстанови нарушените при изпълнение на дейностите, предмет на настоящия договор, улични и тротоарни настилки;

13. след приключване на строително-монтажните работи и преди организиране на процедурата за установяване годността на строежа, строителната площадка трябва да бъде изчистена и околното пространство – възстановено;

**Чл.7.** (1) От датата на започване на СМР, до момента на окончателното приемане на обекта от ВЪЗЛОЖИТЕЛЯ, съгласно законовите разпоредби, рискът от нараняване, погиване, загуба или повреждане на изградените СМР, имуществото, оборудването и материалите се носи от ИЗПЪЛНИТЕЛЯ.

(2) ВЪЗЛОЖИТЕЛЯТ носи риска от погиване или повреждане на изградените СМР след окончателното приемане на обекта, ако погиването или повреждането не е по вина на ИЗПЪЛНИТЕЛЯ и последният не е могъл да го предотврати.

**Чл.8.** ИЗПЪЛНИТЕЛЯТ носи пълна отговорност за безопасността на работници и други лица, при изпълнение на всички видове работи и дейности на обекта съгласно действащите норми.

**Чл.9.** ИЗПЪЛНИТЕЛЯТ има право да получи уговорената в настоящия договор цена, в срока и при условията, посочени в чл. 3 и чл. 4 от настоящия договор.

**V.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.10.** ВЪЗЛОЖИТЕЛЯТ се задължава:

1. да заплати в уговорените срокове и при условията на договора дължимите суми на ИЗПЪЛНИТЕЛЯ;
2. да осигури свободен достъп на ИЗПЪЛНИТЕЛЯ до обекта;
3. да уведомява своевременно ИЗПЪЛНИТЕЛЯ за всички обстоятелства, включително и новонастъпили такива, които са му станали известни и които биха могли да имат отношение към извършването на видовете дейности и работи в изпълнение на предмета на договора.

**Чл.11.** ВЪЗЛОЖИТЕЛЯТ има право:

1. да осъществява по всяко време контрол върху извършените СМР и върху цялата документация във връзка със същите, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност;
2. по всяко време да изисква и да получава информация, относно хода на изпълнение на настоящия договор;
3. да изисква от ИЗПЪЛНИТЕЛЯ да изпълнява мерките и препоръките, дадени от ВЪЗЛОЖИТЕЛЯ или от определени от него длъжностни лица, вследствие на извършени документални проверки и/или такива направени на място;
4. да получава своевременно документите, удостоверяващи извършените дейности и видове работи по изпълнение на договора и тяхната стойност;
5. незабавно да бъде уведомен от ИЗПЪЛНИТЕЛЯ, в случай че възникнат форсмажорни обстоятелства, които могат да доведат до забавяне или невъзможност за изпълнение на дейностите и видовете работи по този договор;
6. да изисква от ИЗПЪЛНИТЕЛЯ да възстановява за своя сметка допуснати повреди и разрушения на инженерната инфраструктура в и извън границите на обекта, включително и на чужда собственост, по време на изпълнение на договора;
7. да отменя и възлага допълнителни строителни работи в процеса на изпълнението.

**Чл.12.** ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възниква загуба или нанесена вреда на каквото и да било имущество, вследствие изпълнение предмета на договора през времетраене на строителството.

**VI ПРИЕМАНЕ НА ИЗВЪРШЕНИТЕ ДЕЙНОСТИ И ВИДОВЕ РАБОТИ**

**Чл. 13.** (1) При завършване на работата, ИЗПЪЛНИТЕЛЯТ отправя покана до ВЪЗЛОЖИТЕЛЯ да направи оглед и да приеме извършената работа.

(2) Приемането на проекта става с двустранно подписан приемо- предавателен протокол между ИЗПЪЛНИТЕЛЯ и ВЪЗЛОЖИТЕЛЯ.

**Чл. 14.** (1) Предаването на предвидените и изпълнени СМР, предмет на настоящия договор се извършва със съставяне на Протокол обр.15, който удостоверява: количество СМР, качество и стойност на извършената работа и вложените материали, налични недостатъци, срокове за тяхното отстраняване, както и дали е спазен срокът за изпълнение на настоящия договор.

(2) За извършените СМР се съставят актове и протоколи, съгласно ЗУТ и Наредба № 3/31.06.2003 г. за съставяне на актове и протоколи по време на строителството. Актовете се подписват от длъжностни лица от община Сопот.

(3) ИЗПЪЛНИТЕЛЯТ предоставя на ВЪЗЛОЖИТЕЛЯ доклад за упражнявания авторски надзор за целия период на СМР. Предаването на доклада се удостоверява с подписване на приемо-предавателен протокол.

(4)ВЪЗЛОЖИТЕЛЯТ има право да откаже да приеме обекта или отделни работи по него, които не отговарят на нормативната уредба или са изпълнени неточно или в непълен обем. В случая се прилагат правилата на чл. 22.

**VII. ФОРСМАЖОРНИ СЪБИТИЯ**

**Чл.15.** (1) Страните по настоящия договор не носят отговорност за неизпълнение на задълженията си при настъпването на непреодолима сила. Срокът за изпълнение на задължението се продължава съобразно с периода, през който изпълнението е било спряно. Клаузата не засяга права или задължения на страните, които са възникнали и са били дължими преди настъпването на непреодолимата сила.

(2) Страна, която е засегната от непреодолимата сила, следва незабавно след установяване на събитието да уведоми другата страна и да й представи доказателства за появата, естеството и размера на събитието и оценка на неговите вероятни последици и продължителност. Засегната страна периодично представя последващи известия за начина, по който събитието възпрепятства изпълнението на задълженията й, както и в каква степен го възпрепятства.

(3) Ако непреодолимата сила е възпрепятствала ИЗПЪЛНИТЕЛЯ да осъществи дейностите по настоящия договор, сроковете по договора спират да текат и не може да се търси отговорност на ИЗПЪЛНИТЕЛЯ за неизпълнение или забава.

(4) Страните не носят отговорност една спрямо друга по отношение на вреди, претърпени като последица от непреодолимата сила.

(5) През времето, когато изпълнението на задълженията на някоя от страните е възпрепятствано от събитието, за което е дадено известие в съответствие с ал. 2 и до отпадане действието на непреодолимата сила, страните предприемат всичко необходими действия, за да избегнат или смекчат въздействието на събитието и доколкото е възможно, да продължат да изпълняват задълженият си по договора, които не са възпрепятствани.

(6) Страните възобновяват изпълнението на задълженията си по настоящия договор веднага, щом е възможно след отпадане на непреодолимата сила.

**Чл.16.** (1) Непреодолима сила (форсмажорно събитие) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

(2) Не е налице непреодолима сила, ако съответното събитие се е случило вследствие на неположена дължима грижа от страна по договора или ако при полагане на дължимата грижа това събитие може да бъде преодоляно.

**VIII. ГАРАНЦИОННИ СРОКОВЕ И ГАРАНЦИЯ ЗА ИЗПЪЛНЕНИЕ НА** **ДОГОВОРА**

**Чл.17.** (1)ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, дадени в Техническото предложение, неразделна част от настоящия договор.

(2) Гаранционните срокове започват да текат от деня, следващ деня на издаване на Удостоверение за въвеждане в експлоатация на строежа.

(3) Ако по време на гаранционния срок някои от изпълнените видове СМР покажат дефекти, ИЗПЪЛНИТЕЛЯТ е длъжен в срок, посочен от ВЪЗЛОЖИТЕЛЯ в уведомлението за дефекта, да ги отстрани за своя сметка. При необходимост от удължаване на срока по технологични причини, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ и да посочи точно с колко иска да се удължи срокът.

(4) В случай, че ИЗПЪЛНИТЕЛЯТ не отстрани дефектите, ВЪЗЛОЖИТЕЛЯТ може да ги поправи чрез трето лице за сметка на ИЗПЪЛНИТЕЛЯ или да иска възстановяване на част от платената на ИЗПЪЛНИТЕЛЯ цена.

**Чл.18.** (1) За обезпечаване изпълнението на настоящия договор, при подписването му, ИЗПЪЛНИТЕЛЯТ представя документ за внесена гаранция за изпълнение на задълженията си по него, във вид на - ..............................................., (съгласно чл.111, ал.5, т. ..........ЗОП).

(2) Представената от ИЗПЪЛНИТЕЛЯ гаранция е в размер на 5 % от стойността на договора или: **……..** (……….) **лева без ДДС**.

(3) Разходите във връзка с предоставянето на банковата гаранция са за сметка на ИЗПЪЛНИТЕЛЯ.

**Чл. 19.** (1) Гаранцията за изпълнение на договора се освобождава в срок до 150 /сто и петдесет/ дни след приключване на договора и качественото му изпълнение;

(2) ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

**Чл. 20.** (1) ВЪЗЛОЖИТЕЛЯТ има право да усвои цялата или част от гаранцията за изпълнение на договора в случаите, предвидени в настоящия договор. Претърпените от ВЪЗЛОЖИТЕЛЯ вреди в по-голям размер се претендират и удовлетворяват по общия ред, съгласно законодателството на Република България.

(2) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**IX. НЕИЗПЪЛНЕНИЕ. ОТГОВОРНОСТ**

**Чл. 21** (1) При констатирано некачествено изпълнение на отделните видове СМР ИЗПЪЛНИТЕЛЯТ е длъжен да отстрани недостатъците за своя сметка. Ако не направи това в разумен технологичен срок, който **не може да бъде повече от 5 (пет) работни дни**, ВЪЗЛОЖИТЕЛЯТ може да поправи недостатъците чрез трето лице за сметка на ИЗПЪЛНИТЕЛЯ, да иска намаление на цената или да развали договора като заплати извършените СМР, съобразно тяхното качество.

(2) Некачествено извършените СМР (СМР с дефекти) се записват в констативен протокол. ИЗПЪЛНИТЕЛЯТ дължи неустойка за забавата, поради отстраняване на недостатъците.

**Чл.22**. (1) При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 0,2 % (нула цяло и две на сто) от общата цена на договора за всеки просрочен ден, но не повече от 20% (двадесет на сто) от общата цена.

(2) При забава на плащанията ВЪЗЛОЖИТЕЛЯТ дължи неустойка в размер на законната лихва за забава за всеки просрочен ден, но не повече от 10% (десет на сто) от общата цена.

**Чл.23.** (1) При виновно некачествено извършване на СМР, освен задължението за отстраняване на дефектите, ИЗПЪЛНИТЕЛЯТ дължи и неустойка в размер на 10 % (десет на сто) от стойността на некачествено извършените СМР.

(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси и неустойка за забава по чл. 22, ал. 1, както и други обезщетения и/или да се възползва от други възможности, предоставени му от закона.

**Чл.24.** Ако по време на изпълнение на обществената поръчка се констатира, че ИЗПЪЛНИТЕЛЯТ не извозва отпадъците на определеното от ВЪЗЛОЖИТЕЛЯ депо същия заплаща неустойка в размер на 1 000 лв..

**Чл.25**. Всички щети, понесени от ВЪЗЛОЖИТЕЛЯ по вина на ИЗПЪЛНИТЕЛЯ и/или като резултат от нискокачествено строителство и неспазване на условията на настоящия договор, ще бъдат възстановени за сметка на ИЗПЪЛНИТЕЛЯ.

**X. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.26.** (1)Договорът се прекратява:

1. с изпълнение на всички задължения на страните;
2. по взаимно съгласие на страните, изразено писмено;
3. при настъпване на обективна невъзможност за изпълнение на възложената работа;
4. в случай, че ИЗПЪЛНИТЕЛЯТ бъде обявен в несъстоятелност или се открие производство по неговата ликвидация;
5. ВЪЗЛОЖИТЕЛЯТ може да прекрати договора с едностранно писмено волеизявление и да задържи гаранцията по чл. 18 ако:

1. ИЗПЪЛНИТЕЛЯТ спре работа по своя вина за **повече от 3 (три) дни;**

2. просрочи договорения срок за изпълнение на поръчката с **повече от 5 (пет) дни**;

3. в случая по чл. 21, ал. 1, изр. 2;

4. при други системни (две съществени/три несъществени) нарушения на задълженията на ИЗПЪЛНИТЕЛЯ по договора.

(3) В случай че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената до прекратяването на договора работа.

**XI. ОБЩИ РАЗПОРЕДБИ**

**Чл.27.** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на договора.

**Чл.28**. (1) Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

1. за ВЪЗЛОЖИТЕЛЯ – гр. Сопот, бул. „Иван Вазов” 34
2. за ИЗПЪЛНИТЕЛЯ – ………………………………………..

(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

**Чл.29.** Нищожността на някоя клауза от настоящия договор не води до нищожност на договора като цяло.

**Чл.30.** Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения, които не могат да променят или допълват елементите на договора.

**Чл.31.** Страните ще решават споровете, възникнали при или по повод изпълнението на договора или свързани с него, или с неговото тълкуване, действителност/недействителност, изпълнение/неизпълнение или прекратяване, по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на РБ по реда на ГПК.

Неразделна част от настоящия договор е ОФЕРТАТА на ИЗПЪЛНИТЕЛЯ.

За неуредените въпроси се прилагат разпоредбите на действащото гражданско законодателство.

Настоящият договор се изготви и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА СОПОТ ………………….**

ДЕЯН ДОЙНОВ …………………

*КМЕТ НА ОБЩИНА СОПОТ УПРАВИТЕЛ*

Надежда Тодорова

*Гл. счетоводител*